**Ibrány Város Képviselő Testületének**

**8/2020. ( VI.25) önkormányzati rendelete**

**A város esztétikai megjelenésének fejlesztését szolgáló „ szép környezet” díj alapításáról szóló 1/2008. (II.01.) Önkormányzati rendelet módosításáról**

Ibrány Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

1. §

A város esztétikai megjelenésének fejlesztését szolgáló „ szép környezet” díj alapításáról szóló 1/2008. (II.01.) Önkormányzati rendelet ( a továbbiakban: Rendelet ) 3.§ -ának helyébe a következő rendelkezés lép:

„3. §

A „szép környezet” díj: 14 X 19,5 cm nagyságú, álló téglalap alakú, sárga alapon kék színű stilizált ház és virágmotívumot ábrázoló, - az ábra színével megegyező kék színű 3 mm vastagságú kerettel ellátott - egyedi készítésű tűzzománc tábla, melyen felül a „szép környezet” felirat szerepel, alatta az aktuális (odaítélés éve) évszámmal.”

Ez a rendelet 2021, január 1-jén lép hatályba, és a hatályba lépését követő napon egyidejűleg hatályát veszti.

Ibrány, 2020. június 24.

**Trencsényi Imre sk. Bakosiné Márton Mária sk.**

**polgármester jegyző**